ખનીજ સંપદાથી ભરપૂર મોરબી જિલ્લામાં રેતી, પથ્થર, ચિનાઈ માટી, કોલસો, લાઇમસ્ટોન સહિતની ખનીજની બેફામપણે ચોરી થઈ રહી છે ત્યારે આજરોજ મોરબી ખાણ ખનીજ વિભાગ દ્વારા ડ્રોન કેમેરાની મદદથી હળવદ પંથકમાં ખનીજચોરી ઝડપી લેવા ઓપરેશન હાથ ધરવામાં આવ્યું હતું જે અન્વયે ધનાળા ગામમાં રેતીની ખનીજચોરી ઝડપી લેવા ડ્રોન ઉડાવવામાં આવતા જ રેતી ચોરી કરતા તત્વોમાં રીતસર નાસભાગ મચી જવા પામી હતી.